Document ID: 32008D0882

ODLOČBA KOMISIJE
z dne 21. novembra 2008
o spremembi Odločbe 2003/63/ES o dovoljenju državam članicam, da zagotovijo začasna odstopanja od Direktive Sveta 2000/29/ES v zvezi s krompirjem, ki ni namenjen saditvi, po poreklu iz nekaterih provinc Kube
(notificirano pod dokumentarno številko C(2008) 6950)
(2008/882/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti člena 15(1) Direktive,
ob upoštevanju naslednjega:
(1)
V skladu z Direktivo 2000/29/ES ni dovoljen vnos krompirja s poreklom iz Kube, ki ni namenjen saditvi, v Skupnost. Vendar navedena direktiva dopušča odstopanja od tega pravila pod pogojem, da ni tveganja za širitev škodljivih organizmov.
(2)
Odločba Komisije 2003/63/ES (2) pod posebnimi pogoji dovoljuje odstopanje za uvoz krompirja s poreklom iz nekaterih provinc Kube, ki ni namenjen saditvi.
(3)
Združeno kraljestvo je zaprosilo za podaljšanje navedenega odstopanja.
(4)
Razmere upravičujejo, da odstopanje ostane nespremenjeno, zato bi odstopanje moralo veljati še naprej.
(5)
Odločbo 2003/63/ES je zato treba ustrezno spremeniti.
(6)
Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO ODLOČBO:
Člen 1
Člen 3 Odločbe 2003/63/ES se nadomesti z naslednjim:
„Člen 3
Člen 1 se uporablja za krompir, razen krompir, namenjen saditvi, ki se vnese v Skupnost v obdobjih:
(i)
med 1. januarjem in 31. majem 2009;
(ii)
med 1. januarjem in 31. majem 2010;
(iii)
med 1. januarjem in 31. majem 2011.“
Člen 2
Ta odločba je naslovljena na države članice.
V Bruslju, 21. novembra 2008

Labels: 17
0
3
6
18
15